Jarmo Kekäläinen

Jarmo Kekäläinen (s. 3. heinäkuuta 1966 Tampere) on suomalainen jääkiekkovaikuttaja ja entinen jääkiekkoilija. Nykyään hän on NHL-seura Buffalo Sabresin toimitusjohtaja eli GM.

 Pelaajana 
Kekäläinen oli pelipaikaltaan laitahyökkääjä, ja hän aloitti uransa KalPassa I-divisioonassa. Jääkiekon SM-liigassa hän edusti Tampereen Ilvestä kahden kauden ajan, jonka jälkeen hän siirtyi Pohjois-Amerikkaan viettäen kolme seuraavaa kauttaan NCAA-liigassa Clarksonin yliopiston Golden Knights -joukkueessa. Ammattilaisliiga NHL:ssä Kekäläinen debytoi kaudella 1989–1990 Boston Bruinsissa, jossa hän vietti kaksi vuotta. Kun hänen tasonsa ei riittänyt vielä NHL-sopimuksen jatkamiseen, hän palasi SM-liigaan. Hän pelasi kauden 1991–1992 kasvattajaseurassaan KalPassa ollen tuolloin seurahistorian kallein suomalainen pelaajahankinta. Seuraavana kautena hän vaihtoi seuraa Tampereen Tapparaan. NHL:ään hän palasi vielä seuraavan kauden ajaksi edustamaan Ottawa Senatorsia, ja uransa viimeisen kauden hän vietti Ruotsissa Västerås IK:ssa. NHL:n runkosarjassa Kekäläinen pelasi yhteensä 55 ottelua tehopistein 5+8=13.

 Johtajana 
Päätettyään uransa Kekäläinen siirtyi HIFK:n urheilutoimenjohtajaksi, ja voitti seuran kanssa Suomen mestaruuden keväällä 1998. Vuonna 1999 hän siirtyi Ottawa Senatorsiin pelaajatarkkailun johtajaksi, ja vuonna 2002 hän aloitti työskentelyn St. Louis Bluesiin amatööriscoutingin johtajana. Kesäkuussa 2005 hänet nimettiin St. Louisin varatoimitusjohtajaksi, ja vuoden 2010 toukokuussa hänet nimitettiin Helsingin Jokereiden toimitusjohtajaksi. 

Helmikuussa 2013 Kekäläinen nimitettiin NHL-seura Columbus Blue Jacketsin toimitusjohtajaksi. Hän aloitti tehtävissään välittömästi. Hänestä tuli samalla ensimmäinen eurooppalainen NHL-seuran toimitusjohtaja.

Toukokuussa 2021 Kekäläinen teki Blue Jacketsin kanssa kauden 2024–2025 loppuun saakka ulottuvan jatkosopimuksen. https://www.iltalehti.fi/nhl/a/1ce23dad-ec9b-4de6-a888-006b1fbeb6ea

Helmikuussa 2024 Kekäläinen erotettiin Blue Jacketsin toimitusjohtajan tehtävästä. https://www.tsn.ca/nhl/columbus-blue-jackets-fire-gm-jarmo-kekalainen-davidson-assumes-interim-role-1.2076366

15. joulukuuta 2025 NHL-seura Buffalo Sabres palkkasi Kekäläisen uudeksi toimitusjohtajakseen.

 Muuta 
Kekäläisen perheeseen kuuluu vaimo ja kaksi tytärtä. Hän harrastaa nykyään muun muassa maratonia ja on juossut Bostonin maratonin alle kolmeen tuntiin.

 Koulutus 
Kauppatieteiden maisteri, Tampereen yliopisto
Bachelor of Science in Management, Clarksonin yliopisto

 Tilastot 
 1983–1984  KalPa  I-divisioona  23  0  1  1  2             1984–1985  KalPa  I divisioona  35  10  7  17  6             1985–1986  Ilves  SM-liiga  29  6  6  12  8  –  –  –  –  –  JMM  7  4  3  7  2 1986–1987  Ilves  SM-liiga  42  3  4  7  4  –  –  –  –  –        1987–1988  Clarkson Uni Golden Knights  NCAA  32  7  11  18  38  –  –  –  –  –        1988–1989  Clarkson Uni Golden Knights  NCAA  31  19  25  44  47  –  –  –  –  –        1989–1990  Clarkson Uni Golden Knights  NCAA  8  9  9  18  4  –  –  –  –  –          Boston Bruins  NHL  11  2  2  4  8  –  –  –  –  –          Maine Mariners  AHL  18  5  11  16  6  –  –  –  –  –        1990–1991  Boston Bruins  NHL  16  2  1  3  6  –  –  –  –  –          Maine Mariners  AHL  11  2  4  6  4  1  0  1  1  0        1991–1992  KalPa  SM-liiga  24  2  8  10  24  –  –  –  –  –  KC  6  0  1  1  0 1992–1993  Tappara  SM-liiga  48  15  12  27  34  –  –  –  –  –        1993–1994  Ottawa Senators  NHL  28  1  5  6  14  –  –  –  –  –          Prince Edward I. Senators  AHL  18  6  6  12  18  –  –  –  –  –        1994–1995  Västerås IK  Elitserien  32  2  6  8  32  1  0  0  0  0        4 kautta  yhteensä  SM-liiga  142  26  30  56  70  –  –  –  –  – 3 kautta  yhteensä  NHL  55  5  8  13  28  –  –  –  –  –

Lähteet

Aiheesta muualla

 Kekäläinen Niiralanmonttu.comissa 
 Jarmo Kekäläinen nhlfinns.com:ssa
 Jatkoaika.comin uutinen Kekäläisen nimityksestä maajoukkueen pelaajatarkkailijaksi

Luokka:Suomalaiset jääkiekkoilijat
Luokka:Suomalaiset jääkiekkovaikuttajat
Luokka:Columbus Blue Jackets
Luokka:Vuonna 1966 syntyneet
Luokka:Elävät henkilöt